Suid Afrikaanse Nuus Thread - Page 51 - Stormfront
Page 51 of 226 « First < 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 101 151 > Last »
04-20-2006, 02:47 PM #501
'Rodrigues het vragbrief 349 ontvang'
KAAPSTAD. - Vragbrief 349 wat op die baba Jordan-Leigh Norton-moordtoneel ontdek is, is enkele dae voor dié moord as deel van 'n pak van vyf aan 'n afleweringsassistent gegee. Dié assistent het getuig dat hy dit aan me. Dina Rodrigues (24), die hoofverdagte, gegee het.
Mnr. Isaac Lewis, 'n versendingsklerk by die afleweringsfirma Speed Freight, het gister dié verdoemende getuienis teen Rodrigues en haar vier medebeskuldigdes in die hooggeregshof hier gelewer.
'n Normaalweg volgepakte hofsaal was gister, soos in die res van vandeesweek, byna leeg terwyl die onderskeie regspanne besig is om hul paaie deur erg tegniese getuienis te grawe.
Volgens Lewis is dit sy taak om leë vragbriewe, in numeriese volgorde, aan sy firma se bestuurders en assistente te gee om aan hul gereelde kliënte te verskaf.
Lewis het gesê Dulce Lume, die familiemaatskappy waar Rodrigues, die vermeende baasbrein, gewerk het, was nie 'n gereelde kliënt nie en was dus nie geregtig om leë vragbriewe te kry nie.
"Volgens ons elektroniese register kan ek egter sien watter vyf leë vragbriewe ek aan Jeandré (Coetzee), ons afleweraar in die Montague Gardens-gebied (waar Dulce Lume geleë is), op 1 Junie verlede gegee het. Dié vragbriewe was van 347 tot 351 genommer," het Lewis gesê.
Die hof het vroeër van Coetzee gehoor hoe hy op dié dag 'n aflewering by Dulce Lume gedoen het en Rodrigues hom om ekstra leë vragbriewe gevra het. Hy het toe bogenoemde vragbriewe aan haar gegee, is getuig.
Die staat voer aan vragbrief nommer 349 is op die moordtoneel gevind.
Mnr. David Isaacs, 'n bestuurder by Speed Freight, het gister getuig hy en Coetzee het wel op 1 Junie verlede jaar 'n pakkie by Dulce Lume afgelewer.
Hy het 'n kilometervorm, soos vereis, daarvan ingevul.
Rodrigues ontken saam met mnre. Sipho Mfazwe (32), Mongezi Bobotyane (24), Zanethemba Gwada (18) en 'n 16-jarige seun skuld op aanklagte van onder meer moord en sameswering tot moord.
Die staat beweer sy het die mans R10 000 aangebied om die ses maande oue baba te vermoor. Sy het ten tyde daarvan 'n verhouding met Jordan-Leigh se biologiese pa gehad.
Vier mans het op 15 Junie verlede jaar by die kind se ouerhuis in Lansdowne opgedaag onder die voorwendsel dat hulle 'n pakkie vir haar oupa wou aflewer.
Nadat haar oom die mans in die huis toegelaat het, is hy en die gesin se huiswerker vasgebind en die kind in 'n slaapkamer doodgesteek.
Die polisie het kort daarna die vragbrief, wat saam met 'n kartondoos afgelewer is, in 'n gang in die huis gekry nadat die mans gevlug het.
Advv. Nicolette Bell en Maria Marshall verskyn vir die staat, terwyl adv. Charles Simon vir die mans en adv. John van der Berg vir Rodrigues optree.
Die saak voor regter Basheer Waglay duur voort.
04-20-2006, 02:48 PM #502
Stakers verniel Pta
Duisende stakers in die voortslepende veiligheidswagstaking het gister groot paniek in die Pretoriase middestad en omliggende buurte gesaai.
Sowat 5 000 ontevrede stakers, waarvan die meeste glo per trein van Johannesburg gekom het, het eers chaos in die middestad veroorsaak en toe die strate in Sunnyside, Arcadia, Hatfield en Magnoliadal ingevaar.
Oproeriges het 'n motor in Pretoriusstraat op sy dak gekeer, terwyl groot skade aan 'n bakkie in Hatfield aangerig is.
Die polisie het glo net betyds ingegryp voordat die bakkie aan die brand gesteek kon word.
'n Restaurant in Hatfield is geplunder en talle motors het glo onder knopkieries en ander voorwerpe deurgeloop.
Asblikke is uitgegooi, voetgangers is gevloek, verjaag en van hul besittings beroof en die verkeer is telkens tot stilstand geruk, terwyl talle winkeldeure haastig gesluit is.
Die staking het ook sy eerste slagoffer in KwaZulu-Natal geëis.
Sowat 60 stakende wagte het agt van hul kollegas by die Shallcross-spoorwegstasie naby Chatsworth aangeval en een van die agt is doodgeskiet, het insp. Thulani Mkhize, polisiewoordvoerder, volgens Sapa gesê.
In Pretoria is inwoners van die Kronendal-tehuis vir bejaardes in Pretoriusstraat binne gehou terwyl stakers buite verwoesting gesaai het.
"Toe hulle hier verby beweeg, het hulle vensters stukkend geslaan, tweerigtingradio's gevat, selfone gesteel en die veiligheidshokkie geplunder," het mnr. Gert Robbertse van Valken Sekuriteit, wat vir die veiligheid by die tehuis verantwoordelik is, gesê.
"Kan jy dink wat sou gebeur as sy (die veiligheidswag) daarbinne was?
"Hier lê nou orals glas. Dit is nag. Dit gaan 'n week vat om hier skoon te maak."
Die veiligheidswag was te geskok om met Beeld te praat en het net gesê sy was baie bang.
Volgens Robbertse het die polisie vooruit gery en al die mense gewaarsku en ook veiligheidswagte aangesê om hulle uit die voete te maak.
Me. Corine van Dyk, 'n inwoner van Arcadia, het vertel hoe sy gesukkel het om van Lynnwoodweg tot in Parkstraat, enkele kilometer verder, te ry.
"Ek is nie 'n bang mens nie, maar dit was verskriklik. Hulle het asblikke van die een kant van die pad na die ander kant gegooi. Ek kon hoor hoe gooi hulle die motors met blikke en ander voorwerpe."
Van Dyk was op pad huis toe toe die verkeer begin opdam en mense oral probeer omdraai het om uit die pad van die oproeriges te kom.
"In Burnettstraat het die motors teen die sypaadjies opgery om te probeer wegkom, want die mense was aggressief en wys vir jou jy moet padgee."
Insp. Paul Ramaloko, polisiewoordvoerder, het gesê die vakbond Satawu het die polisie en ander rolspelers eergisteraand laat daarvan in kennis gestel dat 'n beplande optog van die baan is.
"Satawu het dít te laat gedoen en die boodskap het duidelik nie by sy lede uitgekom nie.
"Ons het dit verwag en was gelukkig op bystand."
Ramaloko het gesê die organiseerders van die optog sal van openbare geweld aangekla word.
"Ons het nie verwag dat soveel mense aan die optog sou deelneem nie."
'n Memorandum is in Hatfield by Group 4 Securicor oorhandig waarin Satawu op 'n 11%-loon verhoging aandring.
04-21-2006, 06:40 AM #503
Vriende huldig vermoordes op webblad
KAAPSTAD. – Hartverskeurende afskeidsboodskappe en 'n spesiale produksie by die Shakespeare-fees in Stratford-upon-Avon is hoe die mode- en teaterbedryf hier en in Londen van twee vermoorde vriende afskeid neem.
Sedert die dood van die vriende Brett Goldin van Crazy Monkey-faam en Richard Bloom, 'n modeprodukbestuurder, stroom die boodskappe in na 'n spesiale webblad wat deur vriende geskep is. Die Royal Shakespeare Company (RSC) het intussen ook besluit om die produksie waarin Goldin sou optree aan hom op te dra.
Die twee word vandag in Johannesburg begrawe, terwyl nog twee verdagtes in Kaapstad in die hof verskyn.
Me. Sybil Sands, Goldin se agent, het in 'n verklaring gesê vriende het die webblad, brettandrichard.y.co.za, geskep sodat mense afskeidsboodskappe vir die twee kan los.
Craig Port, modeontwerper en Bloom se werkgewer, het die eerste boodskap geplaas. Dit lui: "Richie, my dierbare vriend, daar is nie woorde om my hartseer oor jou tragiese dood uit te druk nie. Die verlies wat ek voel, sal nooit weer gevul kan word nie. Jou positiewe, betroubare en engelweë sal my altyd bybly. Ek sal jou vir ewig onthou. God seën jou. Liefde, CP."
Goldin en Bloom se naakte lyke is Maandagoggend in die veld langs 'n afrit tussen die M5-snelweg en Klipfonteinweg gevind. Agt verdagtes, van wie ses al in die hof verskyn het, is in hegtenis geneem.
Sands het bygevoeg die twee se dood is wreed en sinloos. "Dié moorde, rooftog en sinlose kaping sal nooit vergeet of verstaan word nie." Sy het gesê Goldin en Bloom sal albei vandag, 'n uur ná mekaar, in die Joodse deel van die Wespark-begraafplaas in Johannesburg begrawe word. Goldin se begrafnisdiens vind om 09:45 plaas en Bloom s'n om 10:45. 'n Roudiens sal Dinsdag om 18:00 in die sinagoge in Maraisstraat in Seepunt vir die twee gehou word.
Mandy Rossouw berig uit Londen Goldin sou hier in Janet Suzman se produksie van Hamlet opgetree het.
Die Hamlet-span het gister uit Kaapstad na Londen vertrek.
Goldin se medespeler in Crazy Monkey, Brendan Jack, het gister aan Die Burger gesê die groep van Crazy Monkey was 'n paar weke gelede in Londen vir die opening van dié rolprent in Brittanje. Hulle het toe ook met MTV samesprekings gevoer oor die uitsaai van insetsels.
Volgens Jack sou pakkette saamgestel word van insetsels asook onderhoude wat MTV met die akteurs gevoer het.
Die insetsels wat Crazy Monkey vir MTV gedoen het, is sedert 2002 in Europa, Suidoos-Asië en die Filippyne uitgesaai. Van die insetsels is steeds te sien op MTV Europe en MTV Nordic, wat in die Skandinawiese lande uitgesaai word.
In Kaapstad het supt. Billy Jones, polisiewoordvoerder, gister aan Die Burger gesê roof blyk steeds die enigste motief vir die moorde te wees. "Ek kan nie bevestig dat die saak met bendegeweld verband hou nie."
Nog twee verdagtes – mans van 20 en 25 jaar oud – wat Woensdag in Kaapstad in hegtenis geneem is, verskyn vandag in die Wynbergse landdroshof op aanklagte van moord en die onwettige besit van 'n vuurwapen. "Ek kan ongelukkig steeds nie sê waar en hoe die twee in hegtenis geneem is nie."
Volgens Jones het die ondersoek teen gister nie enige nuwe leidrade opgelewer nie.
"Die ondersoek duur egter voort. Toetsuitslae op die pistool waarop daar beslag gelê is, sal eers later bekend wees," het hy gesê.
04-21-2006, 06:44 AM #504
Kebble-katnes Skerpioene se grootste saak nog
JOHANNESBURG. – Die JCI-Randgold-ondersoek na die wanaanwending van meer as R1 miljard deur die ontslape mnr. Brett Kebble en sy handlangers is ongetwyfeld die grootste en ingewikkeldste ondersoek waarby die Skerpioene nóg betrokke was, sê mnr. Makhosini Nkosi, woordvoerder van dié eenheid.
'n Senior taakgroep van die Skerpioene is vandeesweek deur mnr. Peter Gray, uitvoerende hoof van die twee ongelukkige maatskappye, ingelig oor die manewales van Kebble en die grootskaalse wanaanwending van aandeelhouersgeld.
"Ons is besig om die inligting te oorweeg. Daarna moet die direkteur van die nasionale vervolgingsgesag kragtens wet magtiging gee vir 'n ondersoek voordat dit amptelik kan begin, maar ons het min twyfel dat so 'n ondersoek gemagtig sal word," het Nkosi gesê.
Gray het 'n senior span ondersoekers van die Skerpioene vroeër vandeesweek ingelig "oor die aard van bedrieglike bedrywighede wat sekere voormalige direkteure en derde partye bevoordeel het", het Gray gister gesê.
"Ons het hulle ingelig oor wat ons weet die waarheid is oor sekere transaksies en die onreëlmatige verspreiding van korporatiewe geld. Ons het ook ons vermoedens aan hulle uitgestippel," het Gray gesê.
Aandeelhouers en ontleders eis toenemend vergelding vir die enorme verliese wat by Randgold en JCI gely is, veral oor die verkoop van aandele ter waarde van bykans R2 miljard in 'n Londense maatskappy, Randgold Resources, en die wanaanwending daarvan om bedenklike swartbemagtigingstransaksies te finansier.
Daar word veral vrae gevra oor die rol wat mnr. George Poole, maatskappysekretaris van JCI, en mnr. Hennie Buitendag, voormalige finansiële direkteur van Randgold & Exploration, in die transaksies gespeel het.
Nkosi het gesê die forensiese ondersoek wat tot dusver gedoen is, behoort die Skerpioene te help, maar die ondersoekeenheid van die nasionale vervolgingsgesag sal dan sy eie, volledige ondersoek moet doen.
"Dit is 'n uiters ingewikkelde saak, maar ons sal alles doen wat ons kan om so gou moontlik met vervolgings te kan begin," sê hy.
Die verliese wat die bedrog meegebring het, het aan die lig gekom in die forensiese ondersoek wat Gray van stapel gestuur het en wat toe verlede maand bekend gemaak is.
"Die forensiese ondersoeke by albei maatskappye duur voort. Nuwe inligting kom deurlopend aan die lig uit likwidasie-navrae van voormalige uitvoerende amptenare wat nou begin om saam te werk met die ondersoekers en van eksterne inligtingsbronne wat nou na vore begin tree," het Gray gister gesê.
"Ons gaan ten volle saamwerk met die vervolgingsgesag sodat ons kan verseker dat diegene wat aandeelhouersvertroue verraai het, aan die pen ry," sê hy.
04-21-2006, 06:45 AM #505
Bende slaan toe in winkelsentrum
KAAPSTAD. – Die voortslepende bendegeweld op die Kaapse Vlakte het nou vir die tweede keer in 'n maand na voorstedelike winkelsentrums oorgespoel.
Drie mans is die afgelope twee dae deur vermeende bendelede op straat in Hanover Park en in 'n winkelsentrum in Wynberg aangeval.
Mnr. Ernst Morkel (29), 'n lid van die Ghettos, en 'n 19-jarige lid van die Mongrels wat bekend staan as "Halfie", is gister omstreeks 12:30 in die Crazy Store-winkel in die Maynard-winkelsentrum met messe in die bors gesteek.
Morkel het beweer hulle is deur bendelede van die Americans aangeval. Volgens hom het lede van die Americans gisteroggend in die Wynberg-landdroshof in 'n hofsaak verskyn. "Lede het ons toe ná die hofverskyning agternagesit.
"Dit is nie die einde nie," het Morkel gedreig.
Presies hoekom hulle aangeval is, is onduidelik. Morkel wou nie meer oor die aanval sê nie en die ander slagoffer was met 'n beseerde mond en bloed aan sy oog op pad hospitaal toe.
Personeellede van die Crazy Store-winkel was te geskok oor die voorval om met Die Burger te praat. Teen druktyd is niemand nog in hegtenis geneem nie.
Dit is die tweede bende-aanval in minder as 'n maand in 'n winkelsentrum. Die Burger het vroeër berig Gavin Atkins, die leier van die Americans-bende van die Kaapse Vlakte, is begin vandeesmaand by die Access Park-winkelsentrum in Kenilworth doodgeskiet. Ten tyde van sy dood was hy uit op borgtog vir verskeie misdade.
Nóg 'n man is Woensdag omstreeks 20:45 in Hanover Park geskiet. Volgens supt. Billy Jones, 'n polisiewoordvoerder, het die man op 'n straathoek in Athburg Walk gestaan toe die verdagte(s) uit 'n bewegende Jeep verskeie skote op hom geskiet het.
Hy is in die maag gewond en is na 'n nabygeleë hospitaal geneem. Sy toestand is bestendig. Die insittendes van die Jeep is nog soek.
Jones kon nie gister bevestig hoeveel verdagtes by dié voorval betrokke was nie. Die polisie vermoed die motief vir die aanval hou verband met strydende bendes, maar alle moontlikhede word ondersoek.
'n Saak van poging tot moord word ondersoek. Sedert 26 Maart het bendegeweld in Hanover Park reeds die lewe van sewe mense geëis. Ses verdagtes is reeds in hegtenis geneem.
Volgens prof. Wilfred Schärf van die kriminologie-instituut aan die Universiteit van Kaapstad moet mense nie onder die indruk wees dat bendegeweld slegs in arm gebiede voorkom nie. Die wintermaande is 'n tipiese seisoen vir 'n toename in bendegeweld. Wanneer konstruksiewerk in die winter minder word, het baie bendelede (wat dié werk doen) nie werk nie. Geweld neem dan toe."
Nóg 'n faktor wat volgens Schärf aanleiding gee tot bendegeweld is wanneer verskillende bendegroepe baklei oor wie die hoogste gesag het. Wanneer bendes dit nie deur onderhandelings kan oplos nie, voel hulle geweld is die enigste oplossing, het hy gesê.
Enigiemand met inligting oor die voorvalle kan Stop Misdaad by 08600 10111 bel.
04-21-2006, 06:47 AM #506
Man skiet sy baba se ma (26), homself
Sy sou aanstaande maand haar graad ontvang, maar die lewe van 'n 26-jarige ma van Kilnerpark in Pretoria is gister wreed kortgeknip toe haar voormalige vriend haar vermoedelik in die kop geskiet en daarna selfmoord probeer pleeg het.
Me. Jacqui Roos se 27-jarige voormalige vriend het gisteroggend by haar ouerhuis in Kilnerpark opgedaag en gevra om met haar te praat, het insp. Paul Ramaloko, polisiewoordvoerder, gesê. Sy en die man het vermoedelik 'n rusie gehad, terwyl hul babaseun, Tristan (drie maande), in dieselfde vertrek geslaap het. Die twee is na 'n buitekamer, vermoedelik sodat hulle Tristan nie sou pla nie. Die man het glo 'n wapen uitgepluk en Roos met 'n enkele skoot in die kop geskiet. Sy is op die toneel dood. Du Preez het homself daarna geskiet. Hy is na die Montana-hospitaal gebring waar hy teen druktyd in 'n bedenklike toestand was.
Tristan is ongedeerd en het later doodrustig in 'n polisievrou se arms gelê. Buite het polisielede die toneel gefynkam. 'n Polisielid het later met 'n bebloede pet, vermoedelik dié van die aanvaller, by die huis uitgeloop.
"Sy was altyd daar as ek haar nodig gehad het.
"Sy was sterker as wat sy gedink het sy was. Jacqui was die een met die brein en die mooi gesig," het Roos se bedroefde suster, Natalie, gister gesê.
Roos se ouers was verslae oor die tragedie wat in hul huis afgespeel het. "Ek kan dit nog net nie glo nie," het mnr. Koos Roos, Jacqui se pa, gesê.
Sy vrou, Dorothy, was tuis toe die moord plaasgevind het. "Dit was só onnodig. Sy was maar stillerig en 'n diep mens. Maar as sy uitgegaan het, het sy die lewe geniet. Sy kon baie ernstig wees, maar was ook mal oor die kollig," het mev. Roos gesê.
Jacqui het die afgelope naweek die verhouding met haar vriend beëindig, maar hy wou dit vermoedelik nie aanvaar nie en het haar bly bel.
Jacqui was in Kimberley besig met haar klerkskap om as ouditeur te kwalifiseer. Sy was op kraamverlof en het by haar ouers in Pretoria gebly. Tristan bly in sy ouma se voogskap.
04-21-2006, 06:53 AM #507
Rowers dwing man glo om duur inkopietog te onderneem
'n Man van Krugersdorp aan die Wes-Rand moes drie gewapende rowers Woensdagoggend vergesel vir 'n duur inkopiesessie in Edgars - met sy eie Edgars-kredietkaart.
Die noodgedwonge inkopies het gekom nadat die rowers die slagoffer, mnr. Stefan Grobler (37), omstreeks 11:30 by 'n Caltex-vulstasie op die R28 by Krugersdorp oorval het.
Volgens supt. Milica Bezuidenhout, polisiewoordvoerder, beweer Grobler dat hy in sy bakkie gesit het toe 'n gewapende man ingespring en op die passasiersitplek kom sit het, terwyl twee ander agterop die bakkie gespring het.
"Die gewapende man het Grobler beveel om na Diepsloot te ry. Hy het ook geld van Grobler geëis, maar toe Grobler sê hy het nie geld by hom nie, het die man sy beursie gegryp. Hy het die beursie deurgesoek en op Grobler se Edgars-kaart afgekom," het Bezuidenhout gesê.
Volgens haar het die rower Grobler aangesê om op pad na Diepsloot eers by Fourways- winkelsentrum stil te hou waar die rowers saam met Grobler na Edgars gestap het.
"Grobler is gedwing om sowat R3 900 se klere vir die rowers op sy rekening te koop.
"Toe hulle terug by Grobler se motor kom, moes hy die rowers by Diepsloot gaan aflaai waar hulle met die inkopiesakke uitgespring en weggehardloop het."
Grobler, wat nie gister kommentaar wou lewer nie, het geen besering opgedoen nie en geen skote is tydens die voorval geskiet nie.
Volgens Bezuidenhout is die besonderhede effens verwarrend, maar ondersoek die polisie die voorval deeglik.
'n Bestuurder van Edgars in Fourways-winkelsentrum was gister onbewus van die voorval en kon nie sê of Grobler wel Woensdag aankope op sy kredietkaart in Edgars gedoen het nie.
"Ek wil nie ongeskik wees nie, maar ek dink ek sou geweet het as só iets in my winkel gebeur het. Ek weet niks daarvan af nie," het hy gesê.
Bezuidenhout het gesê dit is wel moontlik dat die winkelpersoneel nog nie van die voorval kennis dra nie omdat die ondersoek waarskynlik eers gister aan 'n bepaalde ondersoekbeampte toegeken is en die winkelpersoneel nog nie daarvan vergewis is nie.
04-21-2006, 07:15 AM #508
Moenie die fout maak om dit polisie in kennis te stel van oortreders
en misdadigers nie- en om hemelsnaam skiet dood as jy skiet!
Gewonde vermeende inbreker nou soek
DIE polisie weet nie waar die vermeende inbreker is wat in die kuit
gewond is toe 'n vrou van 'n plaas by Winburg glo waarskuwingskote
afgevuur het nie.
Supt. Veronica Ntepe, Oos-Vrystaatse polisiewoordvoerder, het gister
gesê: "Ons weet nie waar hy is nie."
Die vermeende inbreker is eergister uit die Winburg-hospitaal
ontslaan waar sy wond behandel is.
Mej. Minjonet de Bruin (39) van die plaas Santiago in die distrik
het eergister in die landdroshof op die dorp op 'n klag van poging
tot moord verskyn nadat sy in verband met die skietery in hegtenis
Sy moet weer op 21 Junie in die hof verskyn. Sy is op waarskuwing
Haar prokureur, mnr. Piet Kotzé van die dorp, het gister gesê 'n
voorlopige dossier vir 'n klag van huisbraak met die opset om te
steel teen die vermeende inbreker, is aangelê.
'n Verklaring van De Bruin gaan vandag vir dié dossier by die
polisie ingedien word.
Die polisie het gesê hy sal dadelik met die ondersoek begin sodra hy
só 'n klag ontvang, "wat moontlik tot 'n inhegtenisneming kan lei".
Volgens die polisie het De Bruin Vrydagmiddag glo 'n onbekende man
by haar voorstoep sien wegkruip nadat sy twee vensters in die huis
oop gekry het.
Sy het glo haar vuurwapen op hom gerig en hom beveel om in die huis
te gaan. Sy het die polisie ontbied en die sentrale het De Bruin se
buurman oor die voorval ingelig.
Toe die buurman se voertuig opdaag, het die vreemde man haar glo uit
die pad gestamp en weggehardloop. Sy het na bewering toe
waarskuwingskote afgevuur "en hy is in die kuit gewond. Hy het egter
bly hardloop," lui die polisieverklaring.
Kapt. Hennie Labuschagne, polisiewoordvoerder, sê omdat De Bruin en
die man se weergawes nie strook nie, "is besluit om haar in hegtenis
04-21-2006, 11:05 AM #509
Bekende advokaat getuig in Clifford-saak
PORT ELIZABETH. – 'n Bekende in regskringe het gister hier in die hooggeregshof getuig in die Maureen Clifford-bedrogverhoor.
Dr. Albert Beyleveld SC het getuig oor 'n brief wat in September 2000 deur mnr. Nico Pitsiladi, 'n bekende Baaise sakeman, gerig is aan mev. Juliette du Preez, Oos-Kaapse streekbestuurder van die bank Absa.
Beyleveld, 'n familievriend van Pitsiladi, het vertel dat hy basies die brief, waarin Pitsiladi sy bekommernis oor 'n belgging van R10 miljoen by Clifford se Usapho-trust uitgespreek het, opgestel het.
In die brief word aangevoer dat Pitsiladi slegs by die Usapho-trust belê het omdat senior werknemers van Absa in die Baai hom ingelig het dat dit 'n veilige belegging sou wees.
Dié amptenare sou glo aan hom gesê het dat Clifford oor persoonlike rykdom van meer as R40 miljoen beskik.
Volgens Pitsiladi sou hulle nie so 'n groot bedrag geld by Clifford belê het as dit nie was vir die gerusstelling wat hy ontvang het van senior Absa-amptenare nie.
Die amptenare na wie verwys word, is mnre. Gerhard Visagie en Niel Terblanche (medebeskuldigdes in die Clifford-verhoor) en mev. Marcia Blignaut.
Luidens die brief was Pitsiladi erg geskok toe hy uitgevind het dat Absa Clifford se bankfasiliteite beëindig het en hy het Absa verantwoordelik gehou vir enige geldelike verliese.
Tydens ondervraging het Beyleveld ook verwys na 'n brief wat deur Terblanche geskryf is.
In die brief bestempel Terblanche Clifford as eerlik en hy verwys daarna dat die Clifford-groep 'n jaarlikse omset van R75 miljoen getoon het.
Die saak duur Maandag voort.
04-21-2006, 11:10 AM #510
'n Inwoner van die Belvedere-meenthuiskompleks in Vanderbijlpark, mnr. José da Silva, is onlangs van waardevolle besittings ter waarde van sowat R30 000 beroof terwyl hy geslaap het.
Da Silva sê dat hy vermoed dat die boosdoeners een of ander vorm van gas moes gebruik het om hom bewusteloos te maak. Volgens die polisie is die jongste gier onder boosdoeners om slagoffers te verdoof deur onder meer 'n cd-skyf aan die brand te steek. Hy het ten tye van die voorval, op Woensdag 12 April, omstreeks 22:00 voor die televisie aan die slaap geraak. Sy beursie en ander waardevolle artikels het langs hom op die bank gelê. Hy het later wakker geword en na sy selfoon gesoek omdat hy 'n oproep van sy verloofde verwag het. Die selfoon was nie meer langs hom nie en hy het gedink dat hy dit elders neergesit het. Hy het na die badkamer geloop waar hy sy klere uitgetrek het en gesien dat sy denim ook nie meer daar is nie. Hy het deur die meenthuis geloop om seker te maak dat alles op slot en grendel is voordat hy in die bed wou gaan klim, toe iets vir hom sê om die gordyne in die spaarkamer weg te trek. Hier het hy tot sy verbasing gesien dat die diefwering voor die venster weggebuig is. By nadere ondersoek het hy sy skootrekenaar en verskeie ander waardevolle besittings vermis. Volgens Da Silva is dit die tweede keer die afgelope vyftien jaar, waarvan hy weet wat daar by die meenthuiskompleks ingebreek is.